سەرۆک وەزیرانی ھەرێمی کوردستان
سەرۆک وەزیرانی ھەرێمی کورستان سەرۆکی حکوومەتی ھەرێمی کوردستانە، کەناوچەیەکی خۆبەڕێوەبەری سەربەخۆییە لە باکووری عێراق. پەرلەمانی کوردستان متمانە دەبەخشێت بە حکوومەت و چاودێرە بەسەر کارەکانییەوە.

١٩٩٢–٢٠٠٥ 
دوای بەڕێوەچوونی ھەڵبژاردنی پەرلەمانی کوردستانی عێراق ١٩٩٢، پارتی دیموکراتی کوردستان و یەکێتیی نیشتمانیی کوردستان توانیان سەرکەوتن بەدەستبھێنن دوای ئەوەی ھەریەکەیان توانی ٥٠ کورسی لەکۆی ١٠٠ کورسی پەرلەمان مسۆگەر بکەن، بۆیە بڕیارییاندا کە حکوومەتێکی یەکگرتوو دروست بکەن کە حکوومەتی ئەو کاتەی عێراق (بە سەرۆکایەتی سەددام حوسێن) دانی پێدانەنا.

حکوومەتی یەکگرتووی ھەرێمی کوردستان بەردەوام بوو تا ساتی ھەڵگیرسانی شەڕی براکوژی لەنێوان ھەردوو حیزبە سەرەکییەکەی ھەرێم، لە ساڵی ١٩٩٤ دەستی پێکرد و تا ١٩٩٨ بەردەوام بوو. لەئەنجامدا و لە ١٩٩٦دا، حکوومەتی ھەرێم دابەشبوو بۆ دوو ناوچەی بەڕێوەبردن، پارتی لەناوچەی ژێردەستی خۆیدا ھەولێری دیاریکرد، لەناوچەی ژێردەستی یەکێتیدا سلێمانی دیاریکرا وەکو ناوەندی بەڕێوەبردن.

ناوچەی سەوز

ناوچەی زەرد

٢٠٠٦ - ئێستا 
دوای ئاشتەوایی نێوان یەکێتی و پارتی و بەڕێوەچوونی ھەڵبژاردنی پەرلەمانی کوردستانی عێراق ٢٠٠٥ لە ٣٠ی کانوونی دووەمی ٢٠٠٥ دا، بەپێی ڕێککەوتنی ستراتیژی نێوانیان خولی یەکەمی سەرۆکایەتی ئەنجومەنی وەزیران بۆ پارتی دەبێت و یەکێتیش خولی کۆتایی وەردەگرێت.

ئەمانەش ببینە 
 جێگری سەرۆک وەزیرانی ھەرێمی کورستان
 سەرۆکی پەرلەمانی کوردستان

پەراوێزەکان

سەرچاوەکان 
 

حکوومەتی ھەرێمی کوردستان
سیاسەتی ھەرێمی کوردستان